મહાનગરપાલિકા બોર્ડની મંગળવારે મળેલી બેઠકમાં વિપક્ષ કોંગ્રેસના નેતા દિનેશ શર્માએ રોડના કામના કોન્ટ્રાકટર નરનારાયણ ઇન્ફ્રાસ્ટ્રકચરને ગત વર્ષ 2017-18માં પૂર્વ ઝોનના વિવિધ રસ્તાના રિસરફેસિંગ માટે અપાયેલા રૂ.12.46 કરોડના કોન્ટ્રાકટમાં વધારાનું રૂ.12 કરોડનું કામ આપવા સામે ઉગ્ર વિરોધ નોંધાવ્યો હતો. તંત્રેએ કોન્ટ્રાકટરને આ વધારાનું કામ વગર ટેન્ડરે આપ્યું હોવાનો વિપક્ષ નેતાએ આક્ષેપ કરતાં બોર્ડમાં ખળભળાટ મચી ગયો હતો.